ΓΡΑΠΤΗ ΕΡΩΤΗΣΗ P-3186/97 υποβολή: Eva Kjer Hansen (ELDR) προς την Επιτροπή (9 Οκτωβρίου 1997)

Θέμα: Διαχείριση του Ταμείου Ασθενείας της Επιτροπής

Θα μπορούσε η Επιτροπή να επιβεβαιώσει τον ισχυρισμό που παρατίθεται στο έντυπο ΒΤ της 19ης Σεπτεμβρίου 1997 σχετικά με το ότι απασχολεί 130 άτομα για τη διαχείριση του Ταμείου Ασθενείας της;

Θα μπορούσε να παρουσιάσει το οργανόγραμμα του προσωπικού που απασχολείται στην υπηρεσία αυτή;

Ποιά είναι η άποψη της Επιτροπής για τον ισχυρισμό ότι 20 άτομα του ιδιωτικού τομέα θα μπορούσαν να διαχειρισθούν το Ταμείο Ασθενείας;

Θα μπορούσε η Επιτροπή να αναθέσει τη διαχείριση της υπηρεσίας αυτής εκτός οργάνου μέσω της προκήρυξης δημόσιου διαγωνισμού για την υποβολή προσφορών;

Απάντηση του κ. Liikanen εξ ονόματος της Επιτροπής (21 Νοεμβρίου 1997)

Το κοινό καθεστώς ασφάλισης ασθενείας που θεσπίζεται από το άρθρο 72 του Κανονισμού Υπηρεσιακής Κατάστασης καλύπτει την Οικονομική και Κοινωνική Επιτροπή, την Επιτροπή, το Συμβούλιο, το Δικαστήριο, το Ελεγκτικό Συνέδριο, το Κοινοβούλιο, την Επιτροπή των Περιφερειών, τον Διαμεσολαβητή, το Joint European Torus (JET), το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας καθώς και το Ευρωπαϊκό Ίδρυμα Επαγγελματικής Εκπαίδευσης, τον Ευρωπαϊκό Οργανισμό για την Αξιολόγηση των Φαρμακευτικών Προϊόντων, την Ευρωπαϊκή Υπηρεσία Περιβάλλοντος, το Γραφείο Εναρμόνισης στο πλαίσιο της εσωτερικής αγοράς, το Ευρωπαϊκό Κέντρο Παρακολούθησης Ναρκωτικών και Τοξικομανίας, το Κέντρο Μετάφρασης και το Κοινοτικό Γραφείο Φυτικών Ποικιλιών.

Αυτό σημαίνει ότι υπάρχουν 77.000 περίπου ασφαλισμένοι σε εκατό χώρες.

Η σχετική μονάδα της Επιτροπής εξασφαλίζει επίσης τη διαχείριση των καθεστώτων ασφάλισης των καθηγητών των ευρωπαϊκών σχολείων καθώς και του Πανεπιστημιακού Ινστιτούτου της Φλωρεντίας.

Ο αριθμός των υπαλλήλων που απασχολούνται στην μονάδα ΙΧ-Β-5 της Επιτροπής ασχολούνται με την ασφάλιση ασθενείας που κατανέμεται ως εξής:

βαθμός Α: 4 βαθμός Β: 26 βαθμός C: 79 βαθμός D: 1

Διαβιβάζεται κατευθείαν στο Αξιότιμο Μέλος του Κοινοβουλίου και στην Γενική Γραμματεία του Κοινοβουλίου οργανόγραμμα της μονάδας από την οποία εξαιρείται το προσωπικό που ασχολείται με την ασφάλιση ατυχημάτων και επαγγελματικών ασθενειών. Πρέπει να σημειωθεί επίσης ότι τα καθήκοντα ορισμένων προσώπων κατανέμονται μεταξύ του τομέα ασφάλισης ασθενείας και του τομέα ασφάλισης ατυχημάτων και επαγγελματικών ασθενειών.

Οι αριθμοί που αναφέρει το Αξιότιμο Μέλος του Κοινοβουλίου φαίνεται που δεν περιλαμβάνονται στην έκθεση του Ελεγκτικού Συνεδρίου που περιορίζεται σε συγκρίσεις ενδεικτικές με καθεστώς ασφάλισης ενός κράτους μέλους. Είναι γνωστό ότι οι συγκρίσεις αυτές είναι δύσκολες επειδή ένα εθνικό καθεστώς ασφάλισης είναι κατά κανόνα μονογλωσσικό, καλύπτει μία μόνο χώρα, ένα μόνο νόμισμα και απολάβει προφανών οικονομιών κλίμακος.

Ωστόσο η Επιτροπή έλαβε υπό σημείωση τα σχόλια που περιλαμβάνονται στην έκθεση του Ελεγκτικού Συνεδρίου όσον αφορά τις δυνατότητες μείωσης του διοικητικού κόστους λειτουργίας του ταμείου και μια διοργανική ομάδα έχει επί του παρόντος επιφορτισθεί τη διεξαγωγή της ανάλυσης αυτής.

Βάσει της έκθεσης του Δικαστηρίου που εξάλλου δεν αναφέρει την πρόταση προσφυγής στον ιδιωτικό τομέα η Επιτροπή δεν έχει την πρόθεση να ανατρέξει στον ιδιωτικό τομέα για τη διαχείριση του καθεστώτος κοινής ασφάλισης ασθενείας.